Ieremias Hunt

Ieremias Hunt, vulgo pleniter Jeremy Richard Streynsham Hunt (Londinii natus die 1 Novembris 1966) est politicus Angliae, sex annos ab 2012 secretarius civicus pro valetudine, duos annos secretarius civicus a rebus externis, denuo cancellarius scaccarii.

Educatus in vico Shere Surriae, Ieremias Hunt alumnus est Scholae Carthusianae et mox Collegii Magdalenae apud Oxonienses ubi politicae, philosophiae, oeconomicae studuit, contubernalibus Davide Cameron et Boris Johnson. Secretarius civicus pro cultura et pro ludis Olympicis a die 12 Maii 2010, dein secretarius a valetudine a die 4 Septembris 2012 meruit, primis ministris Cameron et Theresa May. Secretarius a rebus externis fuit a die 8 Iulii 2018 usque in 24 Iulii 2019, primo ministro Johnson. Subito die 14 Octobris 2022 ad officium cancellarii scaccarii vel minister a vectigalibus convocatus est ab Elisabetha Truss, Kwasi Kwarteng cancellario nuper deiecto, politia commerciali Truss et Kwarteng omnino aborta. Idem officium primo ministro Rishi Sunak retinuit.

 Bibliographia 
 Jessica Elgot, Denis Campbell, "'He is the great survivor': Jeremy Hunt's ascendancy" in The Guardian (22 Iunii 2018)
 Peter Walker, "Conservative leadership: who wants to be the next prime minister?" in The Guardian (28 Iunii 2016)

Categoria:Nati 1966
Categoria:Homines vivi
Categoria:Politici Angliae
Categoria:Alumni Scholae Carthusianae
Categoria:Alumni Universitatis Oxoniensis
Categoria:Ministri Regni Britanniarum
Categoria:Legati Parlamento Britannico
Categoria:Cancellarii Scaccarii